প্রশ্ন (৩০/২৩০) : দাড়ি শেভ করা লোক ছালাতে ইমামতি করতে পারবে কী?  -তাওহীদুল ইসলাম  দৌলতখালী, দৌলতপুর, কুষ্টিয়া।  উত্তর : এটা নিঃসন্দেহে গোনাহের কাজ। কেউ একাজ করলে ফাসেক বা পাপী হবে। তার পিছনে ছালাত আদায় করলে মাকরূহ হবে (ফিক্বহুস সুন্নাহ ১/১৭৭; আবু দাঊদ, মিশকাত হা/৭৪৭, মসজিদ ও ছালাতের স্থান সমূহ অনুচ্ছেদ)। তবে তার পিছনে ছালাত আদায় করা জায়েয। রাসূলুল্লাহ (ছাঃ) বলেন, অনেকেই তোমাদেরকে ছালাত আদায় করাবে। তারা যদি (ছহীহ সুন্নাহ মোতাবেক) সঠিকভাবে ছালাত আদায় করায়, তাহলে তোমাদের জন্য নেকী রয়েছে। আর যদি ভুল করে তাহলে তোমাদের জন্য নেকী এবং তাদের জন্য গোনাহ রয়েছে (বুখারী, মিশকাত হা/১১৩৩ ছালাত অধ্যায়)। তবে এইরূপ ব্যক্তিকে ইমাম বানানো যাবে না। কেননা তাতে সুন্নাত অমান্যকারীকে সম্মান করা হবে। আল্লাহর রাসূল (ছাঃ) বলেন, মুনকার কিছু দেখলে তা হাত দিয়ে প্রতিরোধ করবে। নইলে যবান দিয়ে। নইলে অন্তর দিয়ে ঘৃণা করবে। আর এটি হল দুর্বলতম ঈমান (মুসলিম, মিশকাত হা/৫১৩৭ শিষ্টাচার অধ্যায় আমর বিন মারূফ অনুচ্ছেদ-২২)।